પહેલો સગો તે પડોશી. બીજુ દુ:ખ તે લબાડ પડોશી. વગેરે વગેરે કહેવતો આપણે સાંભળી હશે. એકંદરે લોકોનો અનુભવ મારી નજીકમાં મને સારો છે. પડોશીઓ સારા મળ્યા છે, અહીંના મિત્રો-સંબંધીઓ-સહકાર્યકરો પણ વ્યવસ્થિત છે. પણ, પણ — એકંદરે હું અમદાવાદનાં લોકોનો એટિટ્યુડ લગભગ નેગેટિવ ગણુ છું. ટ્રાફિક સેન્સ હોય કે પબ્લિકમાં વાત કરવાની સેન્સ હોય કે ક્યાંક લાઇનમાં ઉભા રહેવાની વાત હોય – છી છી, અમદાવાદીઓ અહીં માર ખાઇ જાય છે. હોર્ન મારવામાં કે ઓવરટેક કરવામાં તો નેશનલ એવોર્ડ મળી શકે તેમ છે!